<http://www.24ora.com/local-mainmenu-5/35668-presentacion-di-prof-dr-cor-van-montfort-tocante-publieke-private-samenwerking-pps-na-algemene-rekenkamer>

|  |  |  |
| --- | --- | --- |
| Presentacion di Prof. dr. Cor van Montfort tocante Publieke Private Samenwerking (PPS) na Algemene Rekenkamer | [Print](http://www.24ora.com/local-mainmenu-5/35668-presentacion-di-prof-dr-cor-van-montfort-tocante-publieke-private-samenwerking-pps-na-algemene-rekenkamer?tmpl=component&print=1&layout=default&page=) | [E-mail](http://www.24ora.com/component/mailto/?tmpl=component&link=2712da141ceb8108faca915debac5598e46b9912) |

|  |
| --- |
| Friday, 19 August 2011 15:23 |
| [DSC_2063](http://www.24ora.com/cache/multithumb_images/1...images.stories.news.2011.augustus.aug19.rekenkamer.front.jpg)  Algemene Rekenkamer tin como meta pa ta un organisacion mas habri, comunicativo y den dialogo cu su ‘stakeholders’. Un ehempel di esaki ta e presentacion di Prof. dr. Cor van Montfort cu a tuma luga dialuna ultimo den edificio di Algemene Rekenkamer.  E presentacion tabata tocante con Algemene Rekenkamer Hulanda ta controla e proyectonan di gobierno cu ta wordo financia pa sector priva  esta ‘Publieke Private Samenwerking (PPS)’ of ‘Public Private Partnership (PPP)’.Tambe a trata e aspecto di ki ta e lesnan cu den pasado nan a siña for di e tipo di proyectonan aki. Public Private Partnership ta un tema hopi actual den nos comunidad mirando por ehempel  e plan di gobierno pa realisa e ‘Green Corridor’.  Professor dr. Cor van Montfort a splica tambe e resultadonan di inventarisacion cu Algemene Rekenkamer Hulanda a haci tocante di e tipo di proyectonan PPP mundialmente y kico tabata nan risico, resultado y puntonan di atencion cu mester tene cuenta cune ora ta traha cu proyectona asina..  Professor dr. Cor van Montfort ta trahando actualmente na Algemene Rekenkamer Hulanda como cabesante di e departamento ‘publiek-private sector’ y ‘Onderwijs, cultuur en wetenschappen’. Banda di esey e ta un professor na universidad di Tilburg y ta duna les den e ramo di ‘Goed bestuur bij publiek-private arrangementen’.  Algemene Rekenkamer a invita algun instancia concerni cu e ‘control’ di tipo di proyectonan den cuadro di PPP.Tabata un atardi hopi informativo y fructifero pa tur esnan cu tabata presente.   |  |  |  | | --- | --- | --- | | [dowers](http://www.24ora.com/cache/multithumb_images/1....images.stories.news.2011.augustus.aug19.rekenkamer.front.jpg) | [dowers](http://www.24ora.com/cache/multithumb_images/1....images.stories.news.2011.augustus.aug19.rekenkamer.Image_001.jpg) | [dowers](http://www.24ora.com/cache/multithumb_images/1....images.stories.news.2011.augustus.aug19.rekenkamer.Image_003.jpg) | |